Masakr u Bravnicama
Masakr u Bravnicama se desio 13. septembra 1995. kada su pripadnici Hrvatskog vijeća odbrane i Hrvatske vojske kod mjesta Bravnice u općini Jajce streljali i masakrirali 81 srpskog civila iz Donjeg Vakufa. Pripadnici 4. gardijske brigade Vojske Republike Hrvatske koji su isti dan ušli u Jajce, presreli su kolonu sa srpskim izbjeglicama iz Donjeg Vakufa, prvo je ispaljena granata na autobus koji je bio na čelu kolone, a koji je zapaljen, a potom su iz vatrenog oružja pucali i na ostale civile. U napadu je ubijena 81 osoba, od čega su njih 8 bili djeca. Ranjeni i zarobljeni civili su prebačeni na teritoriju Hrvatske, odakle su kasnije razmijenjeni. Najmlađa žrtva imala je 3, a najstarija 91 godinu. Na lokalitetu Carevo Polje kod Jajca su tokom 1998. ekshumirani posmrtni ostaci 57 srpskih civila, dok se 24 osobe i dalje vode kao nestale. Hrvatska javnost je za ovaj zločin optužila nekadašnjeg hrvatskog ministra odbrane Damira Krstičevića, te generale Tihomir Blaškić, Stanko Sopta i Mario Petrović. U tužilaštvu BiH se već više od 10 godina vodi postupak u ovom predmetu.